EkBass/fiwiki-20250220-pages-articles huggingface dataset:
Paolo Volponi

Paolo Volponi (1924 Urbino, Italia – 1994 Ancona, ItaliaPaolo Volponi, Treccani.it, viitattu 13.11.2021 ) oli italialainen kirjailija. Hän muutti kotikaupungistaan Urbinosta 26-vuotiaana pois kokiessaan sen ahdistavaksi. Hän valmistui juristiksi ja toimi muun muassa Olivettin ja Fiatin palveluksessa. Alkuun Volponi julkaisi runoja, 1960-luvulta alkaen proosaa. Esikoisromaani Memoriale ilmestyi 1962, ja se on niin sanottu teollisuusromaani (romanzo industriale), jossa hän pohtii yksilön asemaa teollistuneessa yhteiskunnassa. Yleensäkin hän käsittelee romaaneissaan vieraantumista ja ihmisen kyvyttömyyttä asettua ympäristöönsä, ja seurauksena on tuhoutuminen. ==Palkinnot ja tunnustukset== * Strega-palkinto 1965 teoksesta La macchina mondialePremio Strega, viitattu 13.11.2021 ==Suomennettuja runoja== Antologiassa Italian runoutta 1900-luvulta: 33 runoilijaa – 120 runoa, toim. Rolando Pieraccini, Helsinki: Lauttasaari Press 2004 ISBN 951-97511-7-3Paolo Volponi, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 13.11.2021 * Granaattiomenapuusta (Dal melograno) suom. Hannimari Heino * Leuto on yö (XIII) suom. Hannimari Heino * Mutta kuinka pitkä onkaan Metaurojoki (Come lungo invece è il Metauro), suom. Unto Paananen * Piiri (Il cerchio) suom. Hannimari Heino * Syksyllä on keskuudessamme (D'autunno è con noi) suom. Hannimari Heino ==Lähteet== ==Aiheesta muualla== Luokka:Italialaiset kirjailijat Luokka:Vuonna 1924 syntyneet Luokka:Vuonna 1994 kuolleet
Atlantinpallokrotti

Atlantinpallokrotti (Himantolophus groenlandicus) on pallokrotteihin kuuluva kalalaji. Lajia tavataan syvistä vesistä kaikista valtameristä. ==Koko ja ulkonäkö== Atlantinpallokrottinaaras voi kasvaa suurimmillaan 47-60 cm pitkäksi ja koiras on huomattavasti pienempi, suurimmillaan 4 cm. Lajin naaras on ruumiinrakenteeltaan pallomainen ja tukeva. Selkäevän ensimmäinen ruoto on pidentynyt ja sen päässä on valoelin. Valoelimessä on useita haaroja. Atlantinpallokrotin suu on suuri ja silmät pienet. Koiraalla on hyvin kehittyneet hajuelimet. Väriltään kala on tumman ruskea tai musta ja evät ovat harmaat ja mustakärkiset. ==Levinneisyys ja elintavat== Atlantinpallokrottia tavataan Atlantista länsiosissa Grönlannista Meksikonlahdelle ja itäosissa Norjasta Etelä-Afrikkaan. Lisäksi sitä on tavattu indopasifiselta merialueelta. Laji elää useimmiten 200-800 metrin syvyydessä ja nuoret kalat liikkuvat matalammissa vesissä kuin täysikasvuiset. Atlantinpallokrotin ravintoa ovat kalat, äyriäiset ja pääjalkaiset. Lajin koiraat voivat kiinnittyä naaraan ruumiiseen, mutta eivät elä naaraan loisina. ==Lähteet== Luokka:Krottikalat
George Washington Carver

George Washington Carver (1864 Diamond, Missouri, Yhdysvallat – 5. tammikuuta 1943 Tuskegee, Alabama, Yhdysvallat) oli yhdysvaltalainen maataloustieteilijä ja keksijä. Häntä pidetään 1900-luvun alun merkittävimpänä mustaihoisena tiedemiehenä. ==Elämä== Carver syntyi orjana vuotta ennen kuin orjuus kiellettiin Missourissa. Hänen tarkka syntymäaikansa on tuntematon. Hän suoritti maisterin tutkinnon maataloustieteissä Iowan osavaltionyliopistossa. Tuskegee-instituutin professorina Carver kehitti maatalouskemian tekniikoita, joilla parannettiin maaperää, joka oli menettänyt ravinteita puuvillan liikaviljelyn vuoksi. Näin hän yritti etsiä keinoja auttaa Yhdysvaltain eteläosien köyhiä maanviljelijöitä. Hän kehitti satoja elintarvike- ja teollisuustuotteita, joissa käytettiin maapähkinöitä, bataatteja ja soijapapuja, jotka viljelykasveina sitoivat typpeä maaperään. Monet näistä tuotteista eivät kuitenkaan levinneet yleiseen käyttöön. Yhdysvaltain rotusegregaation aikana Carveria arvostettiin sekä mustien että valkoisten keskuudessa. Vuonna 1941 Time-lehti kutsui Carveria "mustaksi Leonardoksi". Pian Carterin kuoleman jälkeen presidentti Franklin D. Roosevelt allekirjoitti lain, jonka myötä Carver sai oman kansallisen muistomerkin Missouriin. ==Lähteet== ==Aiheesta muualla== Luokka:Maataloustieteilijät Luokka:Yhdysvaltalaiset keksijät Luokka:Yhdysvaltalaiset professorit Luokka:Yhdysvaltalaiset kemistit Luokka:Vuonna 1864 syntyneet Luokka:Vuonna 1943 kuolleet
Astrid Krag

Astrid Krag Kristensen (s. 17. marraskuuta 1982 Vejle) on tanskalainen sosiaalidemokraattisen puolueen poliitikko. Hän oli Tanskan sosiaali- ja vanhusministeri vuosina 2021–2022. Aiemmin hän on toiminut myös sisäministerinä ja terveysministerinä. Vuoteen 2014 hän edusti sosialistista kansanpuoluetta. Hän on istunut kansankäräjillä vuodesta 2007. ==Yksityiselämä== Krag on naimisissa ja hänellä on kolme lasta. ==Lähteet== ==Aiheesta muualla== * Astrid Krang Tanskan kansankäräjien verkkosivuilla Luokka:Tanskan sisäministerit Luokka:Tanskalaisten poliittisten nuorisojärjestöjen puheenjohtajat Luokka:Vuonna 1982 syntyneet Luokka:Elävät henkilöt
Benedetto Vigna

Benedetto Vigna (s. 10. huhtikuuta 1969 Potenza) on italialainen yritysjohtaja, joka nimitettiin Ferrarin toimitusjohtajaksi kesäkuussa 2021. Hän aloitti Ferrarin toimitusjohtajana saman vuoden syyskuussa. Vigna on valmistunut Pisan yliopistosta ja aiemmin työskennellyt STMicroelectronicsilla. == Lähteet == Luokka:Italialaiset liikemiehet Luokka:Ferrarin henkilöstö Luokka:Vuonna 1969 syntyneet Luokka:Elävät henkilöt
Tommi Piirainen

Tommi Piirainen (s. 1996) on suomalainen pesäpalloilija. Piirainen edustaa Superpesiksessä pelaavaa Manse PP:tä. Piirainen on edustanut Superpesiksessä myös kasvattajaseuraansa Sotkamon Jymyä, Siilinjärven Pesistä ja Imatran Pallo-Veikkoja.https://www.mansepp.fi/miesten-pelaajakortti/?pelaaja=tommi- piirainen Hän teki lokakuussa 2021 kaksivuotisen sopimuksen Manse PP:n kanssa. https://www.mansepp.fi/manse-pp-julkisti-uusia-sopimuksia-molempiin- joukkueisiin/ Hän pelaa sisäpelissä kotiuttajana. Sotkamon Jymyssä pelatessaan Piirainen saavutti SM-hopean kaudella 2017.https://www.pesis.fi/pesis- info/historia/mitalistit/ Piirainen on kauden 2020 loppuun mennessä pelannut urallaan 17 Superpesiksen runkosarjan ottelua. Näissä hän on lyönyt 23 tavallista juoksua, tuonut kaksi juoksua ja kerännyt 45 kärkilyöntiä. http://www.pesiksenmaailma.fi/index.php/pelaajakortit?pelaajaid=7690&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1996 syntyneet Luokka:Elävät henkilöt
Luettelo tunnetuista suomussalmelaisista

Tunnettujen suomussalmelaisten listalle kuuluu useita suomalaisia merkkihenkilöitä, jotka ovat vaikuttaneet tahollansa Suomen historiaan, kulttuuriin, tieteeseen sekä teknologiaan. Suomussalmelta on myös kotoisin henkilöitä, jotka ovat omaksuneet vienankarjalaista runonlaulantaa, jotka ovat täten vaikuttaneet myös Suomussalmen ulkopuolella. Listalla on toki myös muitakin henkilöitä, jotka eivät koko elämäänsä ole viettäneet Suomussalmella. == Taide, media ja runonlaulajat == * Anni Aitto, näyttelijä, Pro Finlandia -mitalisti * Isa Asp, runoilija, ensimmmäinen suomeksi runoillut naislyriikko * Jalo Heikkinen, kirjailija * Mikko-Pekka Heikkinen, toimittaja, kirjailija * Domna Huovinen, vienankarjalainen runonlaulaja * Jussi Huovinen, vienankarjalainen runonlaulaja * Juha Kela, muusikko * Reijo Kela, tanssija- koreografi * Ilmari Kianto, kirjailija * Ville Kormilainen, toimittaja, Koululainen -lehden päätoimittaja * Ossi-Ensio Korvuo, ekoviljelyn uranuurtaja, näyttelijä * Reijo Lumisalmi, säveltäjä * Onttoni Miihkali, sotakirjailija, opettaja * Anne Moilanen, toimittaja * Sakari Raappana, säveltäjä * Osmo Tapio Räihälä, säveltäjä * Eero Seppänen, kirjailija * Ulla Tapaninen, näyttelijä, laulaja, koomikko, ääninäyttelijä == Kirkko, politiikka ja yhteiskunta == * Kauko Heikkinen, kansanedustaja (Keskusta) * Terttu Huttu- Juntunen, ministeri, kansanedustaja (Vasemmistoliitto) * Toivo Janhonen, pappi, rovasti, ministeri, kansanedustaja (Maalaisliitto) * Eero Juntunen, kansanedustaja (Keskusta) * Merja Kyllönen, ministeri, kansanedustaja (Vasemmistoliitto) * Karl Efraim Lilius, kappalainen * Simo Moilanen, talollinen, sotilas, maakauppias, valtiopäivämies (1760-1762 ja 1765-1766) * Alvar Saukko, kunnallisneuvos, kansanedustaja (Keskusta) * Carl Saxa, pappi, kappalainen, varhainen suomentaja * K. J. Ståhlberg, Suomen tasavallan 1. presidentti, kansanedustaja (Nuorsuomalainen Puolue ja Kansallinen Edistyspuolue) * Lennart Vapaavuori, kappalainen, nuortenkirjailija == Urheilu == * Toini Gustafsson, ruotsalainen hiihtäjä, olympiavoittaja kotoisin Suomussalmelta * Eetu Heikkinen, jääkiekkoilija * Jarkko Heikkinen, jääkiekkoilija * Marko Kemppainen, skeet-ampuja, olympiamitalisti * Heikki Kovalainen, Formula 1 -kuljettaja¨ * Janne Pesonen, jääkiekkoilija, maailmanmestari * Teemu Seppänen, jääkiekkoilija == Muut == * Antti Juntunen, saarnaaja * Matti Makkonen, tekstiviestin (SMS) keksijä * Jooseppi Moilanen, Mannerheim-ristin ritari nro. 57 * Alpo Räisänen, kielentutkija Luokka:Suomussalmi Suomussalmi
Morten Bødskov

Morten Bødskov (s. 1. toukokuuta 1970 Karup) on tanskalainen sosiaalidemokraattisen puolueen poliitikko ja Tanskan elinkeinoministeri joulukuusta 2022. Hän on aiemmin toiminut oikeusministerinä, veroministerinä ja puolustusministerinä. Bødskov on istunut kansankäräjillä vuodesta 2001. ==Lähteet== ==Aiheesta muualla== * Morten Bødskov Tanskan kansankäräjien verkkosivuilla Luokka:Tanskan ministerit Luokka:Tanskan oikeusministerit Luokka:Tanskan puolustusministerit Luokka:Tanskalaisten poliittisten nuorisojärjestöjen puheenjohtajat Luokka:Vuonna 1970 syntyneet Luokka:Elävät henkilöt
Soiliot

Soiliot (Rehmannia) on näivekasveihin kuuluva kasvisuku, joka aiemmin on sijoitettu joko apinankukka-, ratamo- tai naamakukkaiskasveihin. Suvussa on seitsemän lajia, jotka ovat kotoisin Kiinasta ja Japanista. Soilioita käytetään koristekasveina. == Soiliolajeja == * isosoilio (Rehmannia elata N.E.Br.) * pikkusoilio (Rehmannia glutinosa (Gaertn.) DC.) * liuskasoilio (Rehmannia piasezkii Maxim.) Finto: Kassu – Kasvien suomenkieliset nimet: Rehmannia * Rehmannia chingii * Rehmannia chrysantha * Rehmannia henryi * Rehmannia japonica * Rehmannia solanifolia == Lähteet == == Aiheesta muualla == * Suomen Lajitietokeskus: Soiliot – Rehmannia Luokka:Näivekasvit
Canada’s Drag Race

Canada's Drag Race on kanadalainen tositelevisiosarja, joka perustuu yhdysvaltalaiseen Huippu -drag queen haussa -ohjelmaan. Sarjaa juontaa kanadalainen drag queen Brooke Lynn Hytes, joka sijoittui toiseksi yhdysvaltalaissarjan yhdennellätoista tuotantokaudella. Canada's Drag Race on ensimmäinen englanninkielinen Drag Race -franchisen ohjelma, jota ei juonna RuPaul. Hän tosin esiintyy kilpailijoille näytettävissä videoviesteissä, sekä selostaa sarjan alkutekstit. ==Taustaa== Sarja julkistettiin virallisesti World of Wonderin Instagram-sivuilla heinäkuussa 2019. Koe-esiintymiset käytiin saman vuoden syksyllä, ja ensimmäisen tuotantokauden kaikki kaksitoista kilpailijaa paljastettiin toukokuussa 2020. ==Tuotantokaudet== Tuotantokausi Esitetty Voittaja Perintösija Miss Miellyttävä 1 2. heinäkuuta – 3. syyskuuta 2020 Priyanka Rita Baga Scarlett BoBo Tynomi Banks 2 14. lokakuuta – 16. joulukuuta 2021 Icesis Couture Kendall Gender Pythia Suki Doll 3 14. heinäkuuta – 8. syyskuuta 2022 Gisèle Lullaby Jada Shada Hudson Vivian Vanderpuss Kaikille tuotantokausille osallistui yhteensä 12 kilpailijaa. Ensimmäisen kauden voittaja Priyanka sai palkinnokseen 100 000 Kanadan dollaria sekä vuoden verran hotelliöitä Hilton Worldwiden hotelleissa. Toisen kauden voittaja Icesis Couture ja kolmannen kauden voittaja Giséle Lullaby saivat 100 000 Kanadan dollarin lisäksi tarjonnan kosmetiikkaa Shoppers Drug Martilta. ==Tuomarit== Ensimmäisen kauden tuomarit paljastettiin sosiaalisessa mediassa syyskuussa 2019. Tuomaristoon kuuluivat sarjan alussa sarjan alkuperäisversiosta tunnetuksi tullut Brooke Lynn Hytes, näyttelijä Jeffrey Bowyer Chapman sekä malli Stacey McKenzie. Lisäksi televisiopersoona Traci Melchor esiintyi haastattelemassa ja antamassa vinkkejä kilpailijoille. Toiselle kaudelle tuomaristopaneeli vaihtui miltei kokonaan: vain päätuomari Brooke Lynn Hytes jatkoi. Jeffrey Bowyer Chapmanin tilalle tuli muotiasiantuntija Brad Goreski, ja Stacey McKenzien, joka ei pystynyt tuomaroimaan koronaviruspandemian asettamien liikkumiskieltojen takia, korvasi ensimmäisellä kaudella vierailevana tuomarina toiminut näyttelijä Amanda Brugel. Myös Traci Melchor liittyi tuomareihin. Kuten alkuperäisessä yhdysvaltalaissarjassa, Canada's Drag Racessa on ollut useita julkisuuden henkilöitä vierailevina tuomareina. Sarjassa ovat vierailleet esimerkiksi laulaja Allie X, koomikko Tom Green, näyttelijä Elisha Cuthbert, tubettaja Gigi Gorgeous sekä RuPaul's Drag Racen tuomari Michelle Visage. Toisin kuin alkuperäisessä versiossa, vierailevat tuomarit juontavat jaksojen catway- ja huulisynkkaosiot. ==Lähteet== Luokka:2020-luvun tositelevisiosarjat Luokka:Kanadalaiset televisiosarjat Luokka:Dragkulttuuri Luokka:Televisiosarjat seksuaali- ja sukupuolivähemmistöistä
Robert Edgren

Axel Robert Edgren (6. lokakuuta 1879 Turku – 12. heinäkuuta 1951) oli suomalainen konsuli ja kirjakauppias.Aikalaiskirja 1934Billion Graves : Robert Edgrenin hauta Hietaniemen uurnalehdossaKirjakauppias Robert Edgren 60 vuotta, Kirjakauppias : Suomen kirjakauppiasyhdistyksen äänenkannattaja, 15.09.1939, nro 15, s. 1, Kansalliskirjaston digitaaliset aineistot Robert Edgrenin vanhemmat olivat kirjakauppias August Wilhelm Edgren ja Maria Gisiko. Edgrenin isä piti Turussa kirjakauppaa 1859-1889. Hän kävi yhteiskoulun 1898 ja vuosina 1905–1907 Berliinissä kauppakoulun sekä Leipzigissa kirjakauppakoulun. Edgren teki opintomatkoja Saksaan ja Skandinavian maihin. Edgren työskenteli kirjakauppa-alalla vuodesta 1898 ja hän palveli aluksi Turussa veljensä Herman Edgrenin kirjakaupassa ja vuodesta 1900 Helsingissä G. W. Edlundin, Hagelstamin ja Akateemisessa kirjakaupassa sekä kirjakaupoissa Berliinissä ja Leipzigissa. Vuonna 1905 hän lähti opiskelemaan Saksaan ja harjoitteli siellä Koehler & Volkmarin kirjakauppa-alan keskusliikkeessä. Vuonna 1907 hän perusti Pietariin oman kirjakaupan nimellä Robert Edgrenin Kirjakauppa, jota hän piti vuoteen 1918 saakka, jolloin hän palasi Suomeen. Edgren toimi Pietarissa asuessaan myös kustantajana ja hän kustansi suomalaisia kalentereita, sanakirjoja, kielioppaita, novelleja ynnä muuta kirjallisuutta. Hän teki myös kirjalahjoituksia inkeriläisille ja Krestyn vankilassa Pietarissa istuneille suomalaisille poliittislle vangeille. Edgren omisti Viipurin Suomalaisen kirjakaupan vuodesta 1921 alkaen ja tupakkakauppa Paul Studen seuraajat vuodesta 1925 lähtien. Edgren oli Viipurissa Puolan kunniakonsulina vuodesta 1932 alkaen. Hän oli Waldhof-yhtymän johtokunnan jäsenenä yhtymän perustamisesta lähtien. Edgren asui Viipurissa Kannaksenkatu 1:ssä, jossa sijaitsi myös Puolan konsulaatti. VirtuaaliViipuri 1939 : RE19 - Tontti 56 Robert Edgren oli naimisissa vuodesta 1908 Anna Eleonora Wittkowskyn kanssa. Heidän poikansa oli vasemmistolaisen kansansivistystyön vaikuttaja Harri Edgren. == Lähteet == Luokka:Suomalaiset kirjakauppiaat Luokka:Suomalaiset kirjankustantajat Luokka:Pietarinsuomalaiset henkilöt Luokka:Vuonna 1879 syntyneet Luokka:Vuonna 1951 kuolleet
Karup

Karup on taajama Viborgin kunnassa Keski-Jyllannin alueella Tanskassa. Se oli vuosina 1970–2006 Karupin kunnan keskustaajama, kunnes Karup liitettiin Viborgiin. ==Historia== Karup sijaitsee Herningin ja Viborgin välissä, ja se kasvoi huomattavasti, kun näiden kaupunkien välinen Karupin kautta kulkeva rautatie valmistui vuonna 1906. Henkilöliikenne radalla lakkasi vuonna 1970 ja tavaraliikenne 1977. Karupissa sijaitsee myös Keski-Jyllannin lentokenttä, jonka yhteydessä on ilmavoimien lentotukikohta. ==Kuvia== Karup Kirke (Viborg Kommune).JPG|Karupin kirkko RDAF F-16 3.jpg|Hävittäjä nousemassa ilmaan Karupin lentotukikohdasta Karup Airport 20130618.JPG|Keski-Jyllannin lentokenttä ==Lähteet== ==Aiheesta muualla== Luokka:Tanskan entiset kunnat Luokka:Viborgin kunta
Woojin

Woojin (oik. Kim Woo-jin kor. 김우진, s. 8. huhtikuuta 1997 Bucheon, Gyeonggi) on eteläkorealainen laulaja. Hän tuli tunnetuksi Stray Kids-yhtyeen jäsenenä, kunnes jätti yhtyeen lokakuussa 2019. Hän solmi levytyssopimuksen 10x Entertainmentin kanssa vuonna 2020 tullakseen soololaulajaksi. Woojinin tilannetta varjosti Twitterissä julkaistut anonyymit syytökset seksuaalisesta häirinnästä, jotka osoittautuivat valheelliseksi. Woojin julkaisi ensimmäisen EP:nsä The Moment: A Minor elokuussa 2021. == Diskografia == === EP:t === * The Moment: A Minor (未成年) (2021) === Singlet === * ”Still Dream” (2021) * ”Ready Now” (2021) == Lähteet == Luokka:Eteläkorealaiset laulajat Luokka:Stray Kids Luokka:Vuonna 1997 syntyneet Luokka:Elävät henkilöt
MacOS High Sierra

MacOS High Sierra on Applen Macintosh-tietokoneille suunniteltu käyttöjärjestelmä. Se on neljännestoista merkittävä macOS-julkaisu. MacOS High Sierra esiteltiin Applen maailmanlaajuisessa kehittäjien konferenssissa 5. kesäkuuta 2017, ja se julkaistiin yleisölle 25. syyskuuta 2017. Se nimettiin Kaliforniassa sijaitsevan Sierra-vuoren mukaan. Käyttöjärjestelmän viimeisin julkaisu (10.13.6) julkaistiin 12. marraskuuta 2020. macOS High Sierran tuki päättyi joulukuussa 2020. Käyttöjärjestelmän edeltäjä oli macOS Sierra, ja sen seuraaja oli macOS Mojave. MacOS High Sierraa tukevat laitteet: * Macbook (loppuvuosi 2009 tai uudempi) * Macbook Pro (2010 puoliväli tai uudempi) * Macbook Air (loppuvuosi 2010 tai uudempi) * Mac Mini (2010 puoliväli tai uudempi) * iMac (loppuvuosi 2009 tai uudempi) * Mac Pro (2010 puoliväli tai uudempi) macOS High Sierra vaatii vähintään 2GB keskusmuistia toimiakseen, mutta suositus olisi 4GB keskusmuistia. Luokka:MacOS Luokka:Vuoden 2017 ohjelmistot
MacOS Sierra

macOS 10.12 Sierra on kolmastoista merkittävä macOS-julkaisu Applen Macintosh- HD-pohjaisille tietokoneille suunniteltu käyttöjärjestelmä. MacOS Sierra ilmoitettiin Applen maailmanlaajuisessa kehittäjien konferenssissa 13. kesäkuuta 2016, ja se julkaistiin yleisölle 20. syyskuuta 2016. Tätä ennen oli mahdollista saada Beta-versioita macOS Sierrasta. MacOS Sierran edeltäjä oli OS X El Capitan ja seuraaja on macOS High Sierra. MacOS Sierraa tukevat laitteet: * iMac (loppuvuosi 2009 tai uudempi) * MacBook (loppuvuosi 2009 tai uudempi) * MacBook Pro (puoliväli 2010 tai uudempi) * MacBook Air (loppuvuosi 2010 tai uudempi) * Mac mini (puoliväli 2010 tai uudempi) * Mac Pro (puoliväli 2010 tai uudempi) Luokka:MacOS Luokka:Vuoden 2016 ohjelmistot
Lahja Durchman

Lahja Hyvä Durchman (26. tammikuuta 1857 Ruovesi – 13. helmikuuta 1935 Ruovesi) oli suomalainen rovasti, sukututkija ja suomentaja.Aikalaiskirja 1934Ylioppilasmatrikkeli 1853–1899Rovasti L. H. Durchman, Aamulehti, 14.02.1935, nro 43, s. 3, Kansalliskirjaston digitaaliset aineistotKaksi vainajaa, Genos : Sukutieteellinen aikakauskirja, 01.01.1935, nro 1, s. 41, Kansalliskirjaston digitaaliset aineistot Lahja Durchmanin vanhemmat olivat Ruoveden kirkkoherra, lääninrovasti Josef Wilhelm Durchman (1806–1891) ja Emma Charlotta Reuter. Hän pääsi ylioppilaaksi Helsingin ruotsalaisesta normaalilyseosta 1875 ja valmistui Helsingin yliopistosta filosofian kandidaatiksi 1883 ja filosofian maisteriksi 1887. Durchman suoritti teologian erotutkinnon 1887 ja hänet vihittiin papiksi 1887.Yrjö Kotivuori, Ylioppilasmatrikkeli 1640–1852: Josef Vilhelm Durchman. Verkkojulkaisu 2005. Luettu 14.11.2021. Durchman oli aluksi pappina Härmässä ja Alavudella ja sitten Ruovedellä isänsä apulaisena. Hän oli Ylöjärven kappalaisena vuodesta 1893, Ruoveden 2. kappalaisena vuodesta 1897 sekä kirkkoherrana Sääksmäellä vuodesta 1909 ja Ruovedellä vuodesta 1918. Hän oli suojeluskuntain kenttäpappina vuodesta 1930 alkaen ja toimi Sääksmäen kunnanvaltuuston esimiehenä. Durchman sai rovastin arvon 1914. Durchman julkaisi vuonna 1886 ensimmäisen suomenkielisen sukukirjan Durchman suvun sukuluettelo isänsä Ruoveden kirkkoherran Josef Wilhelm Durchmanin 80-vuotispäivän kunniaksi.Suomen Sukututkimusseura : Sukututkimuksen klassikot : Lahja Durchman: Durchman suvun sukuluettelo (1886) Lahja Durchman oli naimisissa vuodesta 1889 Fanny Fredrika Ehrströmin kanssa. Heidän poikansa oli kanslianeuvos, sukututkija Osmo Durchman. Lahja Durchmanin veljiä olivat piirilääkäri Nils Durchman, insinööri, yritysjohtaja ja valtiopäivämies Johan Teodor Durchman sekä rovasti ja suomentaja Frans Wilhelm Durchman. == Julkaisuja == * Durchman suvun sukuluettelo. Tampereen kp.-osakeyhtiö, Tampere 1886 * Jesuksen armon rikkaus: saarna 1:nä adventti-sunnuntaina marraskuun 27 päivänä 1892 Ylöjärven kirkossa. Tampereen kp.-osakeyhtiö, Tampere 1893 == Suomennoksia == * Gustav Margerth Jensen : Ohjaus papinpalvelukseen ; norjank. suom. Frans Wilhelm Durchman ja L. H. Durchman. WSOY 1890 (alkuteos Indledning i prestetjenesten) * Martin Lutherus : Kirkko-postilla: vuotuisten sunnuntai- ja juhlapäiväin evankeliumitekstien selitys. 1 osa eli talvipuoli ; saksasta suom. L. H. Durchman, A. Dahlberg. Toivonen, Tampere 1896 * Martin Lutherus : Kirkko-postilla: vuotuisten sunnuntai- ja juhlapäiväin evankeliumitekstien selitys. 2 osa eli suvipuoli ; saksasta suom. L. H. Durchman, A. Dahlberg. Toivonen, Tampere 1897 == Lähteet == Luokka:Suomen evankelis-luterilaisen kirkon papit Luokka:Suomalaiset sukututkijat Luokka:Suomentajat Luokka:Sääksmäen kunnanvaltuutetut Luokka:Vuonna 1857 syntyneet Luokka:Vuonna 1935 kuolleet
Frans Wilhelm Durchman

Frans Wilhelm Durchman (3. marraskuuta 1841 OravainenYlioppilasmatrikkelin mukaan syntymäpaikka oli Inari. – 21. syyskuuta 1934 Savitaipale) oli suomalainen rovasti ja suomentaja.Ylioppilasmatrikkeli 1853–1899Rovasti F. W. Durchman, Etelä-Savo, 25.09.1934, nro 110, s. 2, Kansalliskirjaston digitaaliset aineistot Frans Wilhelm Durchmanin vanhemmat olivat Ruoveden kirkkoherra, lääninrovasti Josef Wilhelm Durchman (1806–1891) ja Emma Charlotta Reuter. Hän pääsi ylioppilaaksi Vaasan kymnaasista 1864 ja suoritti Helsingin yliopistossa teologian erotutkinnon 1868. Durchman vihittiin papiksi 1869.Yrjö Kotivuori, Ylioppilasmatrikkeli 1640–1852: Josef Vilhelm Durchman. Verkkojulkaisu 2005. Luettu 14.11.2021. Durchman palveli aluksi ylimääräisenä pappina Ahlaisissa, Ruovedellä ja Korsnäsissä. Hän oli Alahärmän kirkkoherrana 1883–1900 ja Savitaipaleen kirkkoherrana vuodesta 1900 alkaen. Durchman sai rovastin arvon 1899. Frans Wilhelm Durchman oli naimisissa 1869–1910 Selma Konstantia Hällforsin (k. 1910) kanssa ja vuodesta 1914 Ida Helena Widellin kanssa. Durchmanin veljiä olivat piirilääkäri Nils Durchman, insinööri, yritysjohtaja ja valtiopäivämies Johan Teodor Durchman sekä rovasti, sukututkija ja suomentaja Lahja Durchman. == Julkaisuja == * Anna minulle sydämmes: kristillinen puhe rippilapsille; suom. M. Lyytinen. Wesander, Tampere 1887, 2. painos Sammon kirjapaino, Tampere 1902, 3. painos Isak Julin, Tampere 1904 * Parannuksesta. Emil Wesanderin kirjakauppa, Tampere 1891, 2. painos Isak Julin, Tampere 1904, 3. painos Isak Julin, Tampere 1909 == Suomennoksia == * Johan Tobias Beck : Väärästä profetallisuudesta: kristillinen puhe ; suom. F. W. D. Kivekäs, Oulu 1886 * Gustav Margerth Jensen : Ohjaus papinpalvelukseen ; norjank. suom. Frans Wilhelm Durchman ja L. H. Durchman. WSOY 1890 (alkuteos Indledning i prestetjenesten) == Lähteet == Luokka:Suomen evankelis-luterilaisen kirkon papit Luokka:Suomentajat Luokka:Vuonna 1841 syntyneet Luokka:Vuonna 1934 kuolleet
Kokemäen taistelu

Kokemäen taistelu oli Suomen sisällissodan taistelu, joka käytiin 17. huhtikuuta 1918. Taistelu syntyi Peipohjan rautatieaseman tuntumaan, kun Porin seudulta vetäytyneiden punaisten jälkijoukko jäi viivyttämään Kokemäelle edenneitä valkoisia. Kokemäen jättäessään punaiset polttivat Peipohjan aseman ohella muun muassa Tulkkilan sillan ja räjäyttivät Pahakosken rautatiesillan. == Taustaa == Ennen Satakunnan rintaman varsinaisten sotatoimien käynnistymistä Kokemäen suojeluskuntalaiset osallistuivat Kiikassa käytyyn Ruotsilan kahakkaan 22.-23. tammikuuta sekä Kauvatsan kahakkaan 30. tammikuuta. Kauvatsalla kärsityn tappion jälkeen suojeluskuntalaiset siirtyivät rintamalinjan pohjoispuolelle Kankaanpääseen ja räjäyttivät vetäytyessään Putajanhaaran sekä Sonnilanjoen rautatiesillat. Valkoisten vetäydyttyä punaiset ottivat Kokemäen haltuunsa 3. helmikuuta. == Taistelu == Punaisten aloittaessa vetäytymisensä Porista ja Raumalta 10. huhtikuuta Kokemäen läpi kulki tuhansia perääntyviä punakaartilaisia ja siviilejä sekä maanteitse että rautateitse. Harjavallan suunnasta edenneet luutnantti Arvo Lyytisen johtamat valkoisten joukot saapuivat Kokemäelle illalla 16. huhtikuuta. Porin rykmentin 1. pa­taljoonan 3. komppania eteni maanteitse joen eteläpuolta kohti Peipohjaa itsevarustellun panssarijunan tukemana ja 2. komppania eteni samanaikaisesti joen pohjoispuolella kohti Kokemäen kirkonkylää Tulkkilaa. Punaiset olivat puolustusasemissaan Peipohjan asemalla sekä Tulkkilassa kirkonmäellä. Kokemäen punakaartilaisten ohella joukossa oli ainakin Ulvilan ja Kullaan punakaartien miehiä. Valkoiset hyökkäsivät 17. huhtikuuta kohdaten punaisten puolustuslinjan noin kilometrin päässä Peipohjan aseman länsipuolella. Punaiset perääntyivät lopulta kiivaan tulitaistelun jälkeen valkoisten onnistuttua kiertämään heidän sivustaansa. Punaiset menettivät 13–15 kaatunutta, mutta valkoiset eivät kärsineet tappioita. Porin punakaartin osastot jättivät Kokemäen viimeisenä ja polttivat lähtiessään Peipohjan, Kokemäen ja Kyttälän asemat, Kokemäen pappilan ja Tulkkilan sillan sekä räjäyttivät Pahakosken rautatiesillan. Valkoiset valtasivat Tulkkilan samana iltapäivänä, jonka jälkeen he etenivät vielä Risten asemalle ja seuraavana päivänä Kyttälään. == Lähteet == Luokka:Satakunnan rintaman taistelut
Runkolinja 30

Runkolinja 30 on Helsingin seudun liikenteen runkolinja, jonka liikennöinti alkoi 16. elokuuta 2021. Se liikennöi Helsingissä ja Vantaalla välillä Eira–Kamppi–Munkkivuori–Myyrmäki. Helsingin kantakaupungissa reitti on lähes identtinen linjan 20 kanssa, mutta 20 ei jatka Munkkivuoresta pohjoiseen. Runkolinja 30 korvasi linjat 39 ja 39N. Muutos oli osa elokuun 2021 linjastouudistusta, jossa useita linjoja lakkautettiin tai muutettiin, ja jossa syntyi neljä uutta runkolinjaa: liikennöinnin aloittivat samanaikaisesti myös 20, 40 ja 570. == Liikennöinti == Runkolinjalla käytetään avorahastusta, eli linja-autoon voi nousta kaikista ovista ja näyttämättä lippua kuljettajalle. Linjaa liikennöidään tihein vuorovälein ja lähes vuorokauden ympäri. Ruuhka-aikoina Helsingin keskusta-alueilla linjat 20 ja 30 muodostavat yhdessä jopa viiden minuutin vuorovälin. Linjalla käytetään sähköisiä nivelbusseja ja runkolinjoille ominaista oranssia väritystä. Yli 18-metrisessä nivelbussissa on sata matkustajapaikkaa, joista 45 on istumapaikkoja. == Lähteet == == Aiheesta muualla == * Linja 30 Reittioppaassa * Helsingin seudun runkoverkko (pdf) Luokka:Helsingin liikenne Luokka:Vantaan liikenne Luokka:Helsingin seudun linja-autoliikenne
Oskar Durchman

Oskar Viktor Durchman (25. huhtikuuta 1862 Sotkamo – 7. syyskuuta 1942) oli suomalainen apteekkari ja rohdoskauppias.Aikalaiskirja 1934Wikiaineisto : Kuka kukin oli 1961 Oskar Durchmanin vanhemmat olivat nimismies Johan Adolf Durchman ja Emilia Katharina Thodén. Hän kävi viisi luokkaa lyseota ja valmistui farmaseutiksi 1884 sekä proviisoriksi 1889. Durchman teki useita opinto- ja liikematkoja Ruotsiin Tanskaan, Saksaan, Englantiin ja Unkariin. Durchman avasi 1890 Helsingissä Yliopiston apteekin ja perusti Helsinkiin Mikonkatu 1:een rohdoskaupan joulukuussa 1892. Sen jälkeen hän perusti useita rohdosliikkeitä Helsinkiin sekä Kuopioon, Riihimäelle ja Kouvolaan. Hän oli perustamansa Osk. Durchman, Uusi rohdoskauppa Oy:n toimitusjohtaja 1906-1942. Yhtiön kolmikerroksinen tehdas-, laboratorio- ja varastorakennus sekä pääkonttori sijaitsi Ruoholahdenkatu 22:ssa. Lääkeaineiden, kemikalioiden ja kosmetiikan valmistusta ja tukkukauppaa harjoittaneen Nya Droghandeln - Uusi Rohdoskauppa-yrityksen seuraajaksi 1934 perustetusta Oy Durchman-Rohdos Ab:sta tuli 1940-luvun lopulla Kustannusosakeyhtiö Otavan tytäryhtiön Koulutarpeiden Keskusliike Oy:n tytäryhtiö. Durchman piti myös kanalaa ja myi siitosmunia kotonaan Villa Furunäsissä Meilahdessa.Nya Droghandeln - Uusi Rohdoskauppa, Osakekirjakatalogia täydentäviä tietoja historiasta, Pörssitieto G. KockUlla ja Elo Durchmanin rahaston rahastoesite, Suomen Kulttuurirahasto, NimikkorahastotOsakeyhtiö Osk. Durchman 40-vuotias, Helsingin Sanomat, 17.12.1932, nro 342, s. 11, Kansalliskirjaston digitaaliset aineistot Durchman oli Suomen liikkeenharjoittajain keskinäisen vakuutusyhdistyksen hallituksen jäsenenä vuodesta 1927 ja puheenjohtajana vuodesta 1932. Hän oli Suomen rohdosliikeyhdistyksen perustaja ja puheenjohtaja 1896–1906 ja kunniajäsen vuodesta 1932. Durchman oli myös Suomen raviurheilun ystävien johtokunnan jäsen ja rahastonhoitaja vuodesta 1916 alkaen. Oskar Durchman oli naimisissa vuodesta 1895 Helga Gabriella Coranderin (k. 1956) kanssa. Heidän poikansa oli insinööri, toimitusjohtaja Elo Durchman (1898–1990). == Lähteet == Luokka:Suomalaiset apteekkarit Luokka:Vuonna 1862 syntyneet Luokka:Vuonna 1942 kuolleet
Otto Dahlberg

Otto Julius Dahlberg (9. huhtikuuta 1849 Vihti – 26. toukokuuta 1938 Kulosaari, Helsinki) oli suomalainen liikemies. Hän perusti 1888 Helsinkiin paperialan yrityksen, joka toimii nykyisin nimellä Papyrus Oy.Aikalaiskirja 1934Wikiaineisto : Kuka kukin oli 1961Ylioppilasmatrikkeli 1853–1899Postikortit Vihdistä ovat hienoja, Luoteis-Uusimaa 5.11.2016Liikemies O. J. Dahlberg kuollut, Ilta-Sanomat, 27.05.1938, nro 120, s. 2, Kansalliskirjaston digitaaliset aineistot Otto Dahlbergin vanhemmat olivat tuomiorovasti Gustaf Dahlberg ja tämän ensimmäinen puoliso Karolina Wilhelmina Packalén. Hän pääsi ylioppilaaksi Turun kymnaasista 1867. Dahlberg oli Walkiakosken paperitehtaalla konttoristina vuodesta 1874 ja isännöitsijänä vuodesta 1884. Hän perusti 1888 Helsinkiin O. J. Dahlbergin lyhyttavara- ja tukkuliikkeen sekä paperipussi- ja kirjekuoritehtaan. Dahlbergin liike aloitti myös ensimmäisenä Suomessa apteekkikapseleiden koneellisen valmistuksen. Liikkeestä muodostettiin osakeyhtiö Oy O. J. Dahlberg Ab 1906 ja Dahlberg oli yhtiön johdossa vuoteen 1914 saakka. Liikkeen paperitukkuosastosta tuli ajan myötä sen päätoimiala ja yhtiö luopui 1920-luvulla kotelotehtaastaan, kirjapainostaan ja vähittäismyymälöistään keskittyen paperitukkukauppaan. Dahlberg oli ostanut Vihdistä Veikkolan kartanon vuonna 1900, jonka hän omisti vuoteen 1932 saakka. Hän muutti tilalle asumaan vuonna 1908 ja toimi maanviljelijänä 1908−1918. Hän oli perustamansa paperiliikkeen johtokunnan jäsenenä vuoteen 1920 saakka.Johtaja O. J. Dahlberg, Graafikko, 01.06.1938, nro 4, s. 17, Kansalliskirjaston digitaaliset aineistotOy O. J. Dahlberg toiminut 50 vuotta, Kirjapainotaito : graafillinen aikakauslehti, 01.08.1938, nro 8, s. 33, Kansalliskirjaston digitaaliset aineistot Dahlberg oli Vihdin kunnanvaltuuston jäsenenä 1908–1918. Hän oli myös Vihdin säästöpankin hallituksen jäsenenä. Otto Dahlberg oli naimisissa 1883–1936 Aline Wilénin (k. 1936) kanssa. == Lähteet == == Aiheesta muualla == * Oy O. J. Dahlberg Ab:n yhtiöesitys Pörssitiedossa Luokka:Suomalaiset liikemiehet Luokka:Vihdin kunnanvaltuutetut Luokka:Vuonna 1849 syntyneet Luokka:Vuonna 1938 kuolleet
Guardians

__NOTOC__ Guardians on August Burns Red -yhtyeen yhdeksäs albumi, joka julkaistiin 3. huhtikuuta 2020. == Kappaleet == # # # # # # # # # # # == Arvostelut == * Imperiumi: 6-/10Levyarvostelu: AUGUST BURNS RED Guardians Viitattu 14.11.2021. == Lähteet == Luokka:Vuoden 2020 albumit Luokka:August Burns Redin albumit
CVC Capital Partners

CVC Capital Partners on luxemburgilainen pääomasijoitusyhtiö. Se sai alkunsa vuonna 1981 yhdysvaltalaisesta Citigroup-pankkiryhmän tytäryhtiöstä. Se on yksi maailman suurimmista sijoitusyhtiöistä,ja sillä on 24 toimistoa ja yli 500 työntekijää. ==Lähteet == Luokka:Venture capital -yhtiöt Luokka:Luxemburgilaiset yritykset
Ragnar Dahlberg

Ragnar Reinhold Dahlberg (8. lokakuuta 1877 Turku – 7. tammikuuta 1950 Helsinki) oli suomalainen kirjastonhoitaja.Aikalaiskirja 1934Wikiaineisto : Kuka kukin oli 1961Ylioppilasmatrikkeli 1853–1899 : Ragnar Reinhold DahlbergMaist. Ragnar Dahlberg 60-vuotias, Helsingin Sanomat, 08.10.1937, nro 271, s. 6, Kansalliskirjaston digitaaliset aineistot Ragnar Dahlbergin vanhemmat olivat Närpiön kirkkoherra, rovasti Lars Gustaf Viktor Dahlberg (1847–1924) ja Klara Maria Antoinette Nyberg. Hän pääsi ylioppilaaksi Vaasan lyseosta 1896 ja valmistui Helsingin yliopistosta filosofian kandidaatiksi 1904 ja filosofian maisteriksi 1907.Ylioppilasmatrikkeli 1853–1899 : Lars Gustaf Viktor Dahlberg Dahlberg oli Helsingin yliopiston kirjastossa ylimääräisenä amanuenssina vuodesta 1900, nuorempana kirjastoassistenttina vuodesta 1914, vanhempana kirjastoassistenttina sekä viimeksi vanhempana alikirjastonhoitajana 1918–1945. Hän oli Helsingin ruotsalaisen reaalilyseon historian ja ruotsinkielen opettajana 1906–1916 ja Åbo Akademin kanslerin sihteerinä 1945–1950. Dahlberg oli Ruotsalaisen kirjallisuuden seuran johtokunnan jäsen ja arkistonhoitaja vuodesta 1918 ja Kustannus Oy Söderström & Co:n johtokunnan jäsen vuodesta 1921. Dahlberg keräili kirjoja ja omisti laajan yksityiskirjaston. Hän kirjoitti kirjasto- ja ex libris-tutkimuksistaan ruotsinkielisiin aikakauslehtiin. Hän harjoitti myös hedelmien ja kukkien viljelyä omistamallaan Hermansön tilalle ja sai useita palkintoja puutarhanäyttelyissä. Dahlberg oli Uudenmaan hedelmäviljelijäin yhdistyksen ja Suomen kukkaisviljelyksen ystävien puheenjohtaja. Ragnar Dahlberg oli naimisissa vuodesta 1906 Hjördis Lagerborgin kanssa. == Julkaisuja == * Bidrag till den svenska reformationstidens bibliografi. Studier tillägnade Arvid Hultin 3.VIII.1915. 1915 * Den svenska katekesen 1567. Faksimileupplagor af äldre svenska tryck under redaktion av Isak Collijn, 1. Bröderna Lagerström, Stockholm 1916 * Finska exlibris. Helsingfors 1917 * Petrus Canisius : En liten catechismus ; i faksimile och med en efterskrift utgiven af Ragnar Dahlberg. Faksimileupplagor af äldre svenska tryck under redaktion av Isak Collijn, 4. Schildt, Helsingfors 1921 * Professor Adolf Mobergs autobiografi. Särtryck ur Svenska Litteratursällskapets Historiska och Litteraturhistoriska studier, 3. Helsingfors 1927 == Lähteet == Luokka:Suomalaiset kirjastonhoitajat Luokka:Vuonna 1877 syntyneet Luokka:Vuonna 1950 kuolleet
Dommartin (Nièvre)

Dommartin on kunta Ranskassa Nièvren departementissa Burgundi-Franche-Comtén alueella. Se sijaitsee noin 8 kilometriä Château-Chinon (Ville)’n kaupungista länteen. Saint-Martinin kirkko on peräisin 1100-luvulta. Graniitista valmistettu kirkko uusittiin 1800-luvulla. Kirkossa on kastanjapuusta valmistettu paanukatto. Dommartinissa oli kaksi uraanikaivosta, joita hyödynnettiin 1950-luvulta 1970-luvulle. Kaivokset olivat 90 metriä syviä. Louhe kuljetettiin Saint-Priestiin jalostetavaksi. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Dommartin

Dommartin voi tarkoittaa seuraavia: == Maantiede == * Dommartin, kunta Ranskassa Doubsin departementissa * Dommartin, kunta Ranskassa Nièvren departementissa * Dommartin, kunta Ranskassa Rhônen departementissa * Dommartin, kunta Ranskassa Sommen departementissa
Forza Horizon 5

Forza Horizon 5 on Playground Gamesin kehittämä ja Xbox Game Studiosin julkaisema avoimen pelimaailman ajopeli. Peli julkaistiin 9. marraskuuta 2021 Xbox Onelle, Xbox Series X/S:lle ja Windowsille. == Pelaaminen == Peli sijoittuu Meksikoon ja siinä on 50 prosenttia suurempi kartta kuin Forza Horizon 4:ssa. Pelissä on neljä vuodenaikaa, mutta ne näkyvät eri alueilla eri tavoilla. Sääilmiöitä tapahtuu sen alueen mukaan, missä on, kuten kuivilla alueilla on pölymyrskyjä ja ranta-alueilla on trooppisia ukkosmyrskyjä. == Vastaanotto == Metacritic-kerääjäsivustolla pelin Xbox Series X -versio sai 92/100 pistettä, perustuen 90 kriittiseen arvosteluun. === Julkaisu === Forza Horizon 5:sta tuli Xbox Game Studiosin historian suurin julkaisu, kun julkaisupäivänä peli keräsi yli 4,5 miljoonaa pelaajaa. == Lähteet == == Aiheesta muualla == * Virallinen sivusto * Luokka:Vuoden 2021 videopelit Luokka:Windows-pelit Luokka:Xbox One -pelit Luokka:Xbox Series X- ja Series S -pelit Luokka:Forza Motorsport
Pansion miinamuseo

Pansion miinamuseo on merimiinoihin keskittynyt museo. Museo on yleensä yleisöltä suljettu, mutta toisinaan sinne on esittelykierroksia. Kokoelma on osa Forum Marinumin museota. Miinakokoelma on alun perin koottu 1920-luvulla Suomen puolustusvoimien koulutukseen. Tarkoituksena oli kouluttaa miinanraivaajat tunnistamaan kaikki mahdolliset miinauhat. Kylmän sodan päätyttyä koettiin, ettei kyseiselle koulutukselle ole tarvetta, joten kokoelma museoitiin. == Lähteet == == Aiheesta muualla == *Forum Marinum: Miinamuseo Luokka:Forum Marinum Luokka:Pansio Luokka:Miinat
X-Men ’97

X-Men ’97 on yhdysvaltalainen Beau DeMayon luoma Disney+-tilausvideopalveluun julkaistu animaatiosarja, joka perustuu Marvel Comicsin Ryhmä-X:ään. Sarja on jatkoa vuosien 1992–1997 aikana esitetylle animaatiosarjalle X-Men. Animaatiosarjan tuotannosta vastaa Marvel Studios Animation, ja kyseessä oli studion ensimmäinen ”Marvel Animation”-nimikkeellä julkaistu sarja, DeMayon toimiessa showrunnerina kahdella ensimmäisellä tuotantokaudella ja Matthew Chaunceyn toimiessa showrunnerina kolmannella tuotantokaudella. Monet X-Menin ääninäyttelijöistä palaavat rooleihinsa, mukaan lukien Alison Sealy-Smith, Cal Dodd, Lenore Zann, George Buza, Christopher Britton, Chris Potter ja Adrian Hough. Sarja on Marvel Studiosin ensimmäinen Ryhmä-X -aiheinen tuotanto. Sarjan animoinnista vastasi Studio Mir ja animointityyli on modernisoitu versio alkuperäisen sarjan tyylistä. Sarjan ensimmäinen tuotantokausi koostuu 10 jaksosta, jotka julkaistiin Disney+:aan 20. maaliskuuta 2024 – 15. toukokuuta 2024. == Ääninäyttelijät == == Jaksot == === Ensimmäinen tuotantokausi (2024) === |} == Huomioita == == Lähteet == == Aiheesta muualla == * *Sarjan traileri YouTubessa Luokka:Yhdysvaltalaiset animaatiosarjat Luokka:Disney+-alkuperäissarjat Luokka:Marvel Studiosin televisiosarjat Luokka:Marvel Studios Animationin animaatiosarjat Luokka:Marvel- animaatiouniversumi
Merivoimien museo

Merivoimien museo () on Ruotsin kansallinen museo, joka esittelee Ruotsin merivoimien historiaa. Museo sijaitsee Stumholmen-saaressa Karlskronassa. Museon alkutarina on vuodelta 1752, jolloin kuningas Aadolf Fredrik perusti laivamallikamarin Karlskronaan. Siellä oli laivojen ja laivarakenteiden malleja, joilla testattiin laivojen purjehduskykyä. Museossa on kaljuunahalli, sukellusvenehalli, esinekokoelmia, piirustusarkisto, kuva-arkisto, kirjasto sekä tutkimustoimintaa. Museossa voi esimerkiksi käydä torpedovene-Västervikin kannella. == Lähteet == Luokka:Ruotsin sotahistorialliset museot Luokka:Ruotsin merenkulkumuseot Luokka:Aselajimuseot Luokka:Karlskronan kunta
Järvenpään linja-autoasema

Järvenpään linja-autoasema sijaitsee Järvenpään keskustan rautatieaseman kupeessa ja niitä on itse asiassa kaksi aivan lähekkäin toisiaan: pitkänmatkan linjat lähtevät Matkahuollon rakennuksen luota Alanko- ja Postikadun kulmasta, kun taas paikallisliikenteen lähtöpaikka on etelämpänä Asemakadun päässä. Terminaalissa on paikkoja 11 linja-autolle samanaikaisesti. Lähellä on rautatieaseman lisäksi myös taksiasema. Vuonna 2004 linja-autoasema muutti Alankotien toiselle puolelle. == Lähteet == Luokka:Suomen linja-autoasemat‎ Luokka:Järvenpään rakennukset ja rakennelmat Luokka:Järvenpään liikenne
Rudolf Värnlund

Rudolf Värnlund (1900 Tukholma, Ruotsi – 1945 Österskär, Ruotsi) oli ruotsalainen kirjailija. Hänen esikoisnovellikokoelmansa Döda människor ilmestyi 1924, ja siinä näkyvät hänen Berliiniin 18-vuotiaana tekemänsä matkan kokemukset. Myöhemmissä romaaneissa ilmenee kiinnostusta psykoanalyysiin ja romanttiseen ilmaisuun. Näytelmissä on työläis- ja rauhanaatevaikutteita, ja niissä hän on myös kokeilija. ==Suomennetut teokset== * Rakennetaan talo (Man bygger ett hus, 1938), suom. Väinö Hämeen-Anttila, Karisto 1939 ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1900 syntyneet Luokka:Vuonna 1945 kuolleet
Belgravia (televisiosarja)

Belgravia on 1800-luvulle sijoittuva historiallinen draama, joka perustuu Julian Fellowesin samannimiseen romaaniin. Molemmat on nimetty Lontoon vauraan kaupunginosan Belgravian mukaan. Belgravia on ensimmäinen sarja, jonka Fellowes on sovittanut romaaninsa pohjalta.Belgravia on Carnival Filmsin ja amerikkalaisen kaapeliverkon Epixin yhteistuotanto. Belgravian taustatiiminä on Fellowesin ohella Downton Abbeyn tuottajat Gareth Neame, Nigel Marchant sekä Liz Trubridge. Belgravian on ohjannut John Alexander ja tuottanut Colin Wratten. Sarjan ensi-ilta oli Isossa-Britanniassa 15. maaliskuuta 2020 ja Yhdysvalloissa 12. huhtikuuta 2020. == Lähtökohta == Belgravia alkaa Richmondin herttuattaren tanssiaisista kesäkuussa 1815. Tanssiaiset pidettiin Brysselissä Wellingtonin herttualle kaksi päivää ennen Waterloon taistelua. Tanssiaiskutsun ovat onnistuneet saamaan kauppias James Trenchard ja hänen vaimonsa Anne. Heidän tyttärensä Sophia on herättänyt vaikutusvaltaisen ja rikkaan perheen pojan, Edmund Bellasisin, kiinnostuksen. Ilta on kohtalokas ja se muuttaa jokaisen elämän vuosikymmeniksi eteenpäin. 26 vuotta myöhemmin kahden erilaisen perheen kohtalot kietoutuvat yhteen hienostokaupunginosassa Belgraviassa. == Näyttelijät == Trenchardin perhe * Philip Glenister - James Trenchard * Tamsin Greig - Anne Trenchard * Richard Goulding - Oliver Trenchard, Jamesin ja Annen poika * Emily Reid - Sophia Trenchard, Jamesin ja Annen tytär * Alice Eve - Susan Trenchard, Oliverin vaimo Trenchardin palvelijat * Paul Ritter - Turton, hovimestari * Saskia Reeves - Ellis * Bronagh Gallagher - Speer Bellasisin perhe * Tom Wilkinson - Peregrine Bellasis, Brockenhurstin kreivi * Harriet Walter - Caroline Bellasis, Brockenhurstin kreivitär * Jeremy Neumark Jones - Edmund, varakreivi Bellasis * James Fleet - pastori Stephen Bellasis * Diana Hardcastle - Grace Bellasis, Stephen Bellasisin vaimo * Adam James - John Bellasis, Stephen Bellasisin ja Grace Bellasisin poika Greyn perhe * Tara Fitzgerald - Corinne Grey, Templemoren kreivitär * Ella Purnell - Lady Maria Grey, Templemoren kreivittären tytär Popen perhe * Serena Evans - rouva Pope, Charles Popen sijaisäiti * Jack Bardoe - Charles Pope == Lähteet == == Aiheesta muualla == * Luokka:Epixin televisio-ohjelmat Luokka:Brittiläiset draamasarjat Luokka:Brittiläiset televisiosarjat Luokka:Minisarjat
Albert Arnheiter

Albert Stephan Arnheiter (20. heinäkuuta 1890 Ludwigshafen – 26. huhtikuuta 1945 Lodi) oli saksalainen soutaja ja olympiavoittaja. Arnheiter osallistui Tukholman olympialaisiin 1912. Hän sai olympiakultaa perämiehellisessä nelikossa. Arnheiter kuoli toisen maailmansodan taistelussa Casalpusterlengossa. == Lähteet == Luokka:Saksalaiset soutajat Luokka:Saksalaiset olympiavoittajat Luokka:Saksalaiset toisessa maailmansodassa kaatuneet Luokka:Vuonna 1890 syntyneet Luokka:Vuonna 1945 kuolleet
Huisgen-sykloadditio

Huisgen-sykloadditio eli atsidi-alkyynisykloadditio on 1,3-dipolaarisiin sykloadditioihin kuuluva kemiallinen reaktio, jossa orgaaninen atsidi reagoi alkyynin kanssa muodostaen 1,2,3-triatsolijohdannaisen. Reaktio on nimetty sen mekanismia tutkineen Rolf Huisgenin mukaan.N. Jung & S. Bräse: Click Reactions: Azide-Alkyne Cycloaddition, Kirk-Othmer Encyclopedia of Chemical Technology, John Wiley & Sons, New York, 2013 ==Reagenssit ja mekanismi== Ensimmäisen kerran atsidien ja alkyynien välisen sykloaddition raportoi Arthur Michael vuonna 1883. Huisgen julkaisi reaktion ja useiden muiden mekanismia koskevat tutkimuksensa 1961. Huisgen-sykloadditio tapahtuu useille atsideille ja alkyyneille, mutta on hidas ja vaatii usein yli 100 °C:n lämpötilan. Reaktiossa muodostuu 1,4- ja 1,5-substituoitujen 1,2,3-triatsolien seos. Reaktiota voidaan nopeuttaa huomattavasti käyttämällä kuparia tai ruteniumia katalyyttinä. Kupari suosii 1,4-tuotteen muodostumista, kun rutenium johtaa erityisesti 1,5-tuotteeseen. Kuparikatalysoidun Huisgen-sykloaddition mekanismin ensimmäisessä vaiheessa kupari muodostaa kompleksin alkyynin kanssa. Seuraavassa vaiheessa kompleksiin sitoutuu atsidi ja toinen kupari- ioni. Elektronit siirtyvä alkyynin, atsidin ja kupari-ionien välillä syklisesti ja tuotteena muodostuu triatsoli. : ==Lähteet== Luokka:Orgaaniset reaktiot
Per Wästberg

Per Wästberg (s. 20. marraskuuta 1933 Tukholma, Ruotsi) on ruotsalainen kirjailija ja päätoimittaja. Hän julkaisi esikoisnovellikokoelmansa Pojke med såpbubblor (1949) 15-vuotiaana. Hän on Ruotsin akatemian jäsenWästberg, Per, Kirjasampo, viitattu 14.11.2021. Wästberg on koulutukseltaan filosofian lisensiaatti. Hän toimi 1976–1982 Dagens Nyheterin päätoimittajana. 1960-luvulla hän kirjoitti Etelä-Afrikan rotusortoa käsitteleviä teoksia kuten Kielletty alue ja Mustalla listalla. Myöhemmin romaaneissa ovat kuvauskohteina ajan kansainvälisesti suuntautuneet sivistyneistön edustajat ja monet ajankohtaisaiheet. ==Palkinnot ja tunnustukset== * BMF-plaketti 1969 * De Nios stora pris 1997 * August-palkinto 2001 teoksesta Minnes stigarMinnes stigar, Augustpriset, viitattu 14.11.2021 ==Suomennetut teokset== * Kielletty alue (Förbjudet område), suom. Matti Karjalainen, Jyväskylä: Gummerus 1960 * Perillinen (Arvtagaren), suom. Elvi Sinervo, Jyväskylä: Gummerus 1960 * Afrikka kertoo: valikoima nykyafrikkalaista proosaa (Afrika berättar), useita suomentajia, Helsinki: Tammi 1962 Sarja: Forum-kirjasto 3 * Mustalla listalla (På svarta listan), suom. Matti Karjalainen, Jyväskylä: Gummerus 1962 * Yläilmoissa (Luftburen), suom. Juhani Koskinen, Helsinki: Tammi 1971 * Maaperä (Jordmånen), suom. Pirkko Talvio-Jaatinen, Helsinki: Tammi 1974 ISBN 951-30-2521-7 * Tulen varjo (Eldens skugga), suom. Harry Forsblom, Helsinki: WSOY 1988 ISBN 951-0-14833-4 ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset päätoimittajat Luokka:Ruotsin akatemian jäsenet Luokka:Vuonna 1933 syntyneet Luokka:Elävät henkilöt
Turkin ilmavoimat

Turkin ilmavoimat () on Turkin asevoimien ilmapuolustuksesta vastaava puolustushaara. Ilmavoimilla on F-16- ja F-4-hävittäjiä sekä CN-235-, C-130- ja A400M-kuljetuskoneita. Turkki on kehittämässä TAI Kaan -nimistä viidennen sukupolven hävittäjää. == Lähteet == == Aiheesta muualla == * Virallinen sivusto *
Runkolinja 40

Runkolinja 40 on Helsingin seudun liikenteen runkolinja, jonka liikennöinti alkoi 16. elokuuta 2021. Se kulkee Elielinaukiolta Helsingin keskustasta Kannelmäkeen. Linjalla käytetään avorahastusta, eli bussiin voi nousta kaikista ovista ja näyttämättä lippua kuljettajalle. Runkolinja ei pysähdy kaikilla pysäkeillä. Linjan numero oli jo ennen linjastouudistusta 40, mutta vanha reitti päättyi Pohjois-Haagaan. Uutta runkolinjaa sen sijaan jatkettiin Kannelmäkeen. Runkolinja korvasi Haagassa myös linjan 43, joka lakkautettiin. Elokuussa 2021 liikennöinnin aloittivat samaan aikaan myös runkolinjat 20, 30 ja 570. Linjalla käytetään sähköisiä nivelbusseja ja runkolinjoille ominaista oranssia väritystä. Yli 18-metrisessä nivelbussissa on sata matkustajapaikkaa, joista 45 on istumapaikkoja. == Katso myös == * Helsingin seudun linja- autoliikenne == Lähteet == == Aiheesta muualla == * Linja 40 Reittioppaassa * Helsingin seudun runkoverkko (pdf) Luokka:Helsingin liikenne Luokka:Helsingin seudun linja-autoliikenne
Inukai

Inukai voi tarkoittaa seuraavia: ;Henkilöt * Michiko Inukai (1921-2017), japanilainen filantrooppi * Tsuyoshi Inukai (1855-1932, japanilainen poliitikko, Japanin pääministeri * Takeru Inukai (1896-1960), japanilainen poliitikko, Japanin sisäministeri ;Muut * Inukain rautatieasema * Inukai, entinen kylä Ōitan prefektuurissa
Kylmä kaunis maailma

__NOTOC__ Kylmä kaunis maailma on Kauniin Kuolemattoman debyyttialbumi, joka julkaistiin 25. huhtikuuta 2014. == Kappaleet == # # # # # # # # # == Arvostelut == * Imperiumi: 7/10Levyarvostelu: Kaunis kuolematon – Kylmä kaunis maailma Viitattu 14.11.2021. * Kaaoszine: 8/10Kaunis Kuolematon – Kylmä Kaunis Maailma Viitattu 14.11.2021. == Lähteet == == Aiheesta muualla == * * Luokka:Vuoden 2014 esikoisalbumit
Vapaus (vuoden 2017 albumi)

__NOTOC__ Vapaus on Kauniin Kuolemattoman toinen studioalbumi, joka julkaistiin 31. maaliskuuta 2017. == Kappaleet == # # # # # # # # # == Arvostelut == * Imperiumi: 9/10Levyarvostelu: Kaunis kuolematon – Vapaus Viitattu 14.11.2021. * Kaaoszine: 9/10Raskasta kauneutta pimeyden syövereistä: Kaunis Kuolematon – Vapaus Viitattu 14.11.2021. * Soundi: Rehellisesti omassa uomassaan – Kaunis Kuolematon käsittelee kakkosalbumillaan vapautta synkemmän kautta Viitattu 8.10.2021. == Lähteet == == Aiheesta muualla == * * Luokka:Vuoden 2017 albumit